ఇక్బాల్ సికిందర్

మొహమ్మద్ ఇక్బాల్ సికిందర్, పాకిస్తానీ మాజీ క్రికెటర్. ఇతను నాలుగు వన్డే ఇంటర్నేషనల్స్ ఆడాడు. పాకిస్తాన్ గెలిచిన 1992 క్రికెట్ ప్రపంచ కప్‌లో పాకిస్తాన్ జట్టులో భాగమయ్యాడు. ఆ తరువాత మళ్ళీ ఇతను టెస్టులు లేదా వన్డేలలో పాకిస్థాన్‌కు ఎంపిక కాలేదు. ప్రస్తుతం ఆఫ్ఘనిస్తాన్ జాతీయ క్రికెట్ జట్టుకు కోచ్‌గా ఉన్నాడు.

 జననం, విద్య 
మొహమ్మద్ ఇక్బాల్ సికిందర్ 1958, డిసెంబరు 19న పాకిస్తాన్, సింధ్‌లోని కరాచీలో జన్మించాడు. ఇతను కరాచీలోని సెయింట్ పాట్రిక్స్ హై స్కూల్‌లో చదువుకున్నాడు.

 క్రికెట్ రంగం 
1991 జనవరిలో, ఒక-రోజు మ్యాచ్‌లో పెషావర్‌తో కరాచీ వైట్స్ తరపున ఆడాడు. 6.2–3–7–7  అసాధారణ బౌలింగ్ ఘనతను నమోదు చేశాడు; లిస్ట్ ఎ క్రికెట్ లో మరే ఇతర క్రికెటర్ కూడా తక్కువ పరుగులకే ఏడు వికెట్లు తీయలేదు.

ఇక్బాల్ ఇంగ్లీష్ లీగ్ క్రికెట్‌లో ఎక్కువకాలం ఉన్నాడు. 2001లో, లివర్‌పూల్ పోటీలో లీ క్రికెట్ క్లబ్ తరపున 100 లీగ్ వికెట్లు తీశాడు.

 మూలాలు 


వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1958 జననాలు